Na temelju  članka 9. a Zakona o financiranju javnih potreba u kulturi (NN 47/90, 27/93, 38/09),    članka 19. Zakonom o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17) i članka 18. Statuta Općine Jelenje (Službene novine PGŽ broj 33/09, 13/13, 6/16 i 17/17 i Službene novine Općine Jelenje 3/17, 5/18 i 11/18), Općinsko vijeće Općine Jelenje na 13. sjednici održanoj 04. prosinca 2018.  donijelo je

P R O G R A M 
javnih potreba u kulturi, obrazovanju i religiji
Općine Jelenje u 2019. godini
Članak 1.

Programom javnih potreba u kulturi obrazovanju i religiji Općine Jelenje u 2019. godini utvrđuju se aktivnosti, poslovi i djelatnosti od značaja za Općinu Jelenje, a u svezi s:


1. promicanjem kulture  (sufinanciranje programa i organizacijom kulturnih i društvenih 
  

               manifestacija od općinskog značaja, poticanjem i organiziranjem raznih tradicionalnih 
  

               manifestacija),


2. sufinanciranjem programa iznad standarda u osnovnoškolskom obrazovanju    
               (sufinanciranje izvannastavnih aktivnosti i projekata.)  


3. stipendiranjem učenika i studenata 

4. potpora vjerskim zajednicama.
Članak 2.

Proračunom Općine Jelenje planiraju se sredstva za:

1. sufinanciranje promocije kulture u iznosu od 85.000,00 kn,

 2. sufinanciranje aktivnosti programa iznad standarda u osnovnoškolskom obrazovanju  u iznosu  

     od 25.000,00 kn,

3.  sufinanciranje produženog boravka učenika  Osnovne škole Jelenje-Dražice od 1. do 4. razreda   u iznosu od 250.000,00 kn,
4.  sufinanciranje stipendiranja učenika i studenata u iznosu od 250.000,00 kn,

5.  sufinanciranje boravka djece u dječjim vrtićima u iznosu od 1.500.000,00 kn
5.  sufinanciranje vjerskih zajednica u iznosu od 30.000,00 kn .
Ukupno planiranih sredstava 2.140.000  kn.
Članak 3.

Program javnih potreba u kulturi, obrazovanju i religiji financirati će se od ostalih prihoda u ukupnom iznosu od: 2.140.000,00 kn.
Članak 4.

Sredstva za ostvarivanje programa iz članka  2. osiguravaju se u Proračunu Općine Jelenje, a raspored nositeljima programa vršiti će se temeljem odluka Općinskog načelnika i ugovora.
Članak 5.

Program stupa na snagu osmog dana od dana objave u »Službenim novinama Općine Jelenje“,  a primjenjivat će se od 01.1.2019. god.
KLASA: 010-10/18-01/13

Dražice, 04. prosinca 2018.

                                                        PREDSJEDNIK OPĆINSKOG VIJEĆA
                                                         Luka Zaharija, prof.
